OpenLLM-France/wikimedia huggingface dataset:
# Banko

Banko és una ciutat de Guinea a uns 95 km de la frontera de Sierra Leone. Està situada al sud de l'Oulada a uns 40 km de l'alt Níger.
El 1889 els francesos hi van establir una posició militar però fou suprimida el 1890. El 16 de juny de 1891 el capità Réjou va avançar sobre Banko ; pel camí va saber que la població havia estat abandonada i que els sofes eren a Nono (a uns 30 km al nord-est i ja prop del límit de Baleya), i es va dirigir allí però va arribar tard, doncs els sofes ja havien fugit una part cap a l'altre costat del Níger i la resta cap a Toumania (una població amb aquest nom, però diferent de la Toumania de Firiya, situada a l'altre costat del Tankisso, fora dels dominis francesos). Réjou va haver de retornar a Kouroussa.
Totes les iniciatives de Samori Turé de Kouroussa a Kankan i fins a Siguiri estaven aturades pels francesos i necessitava provisions per les seves tropes. Samori llavors va llençar als soldats cap al sud fixant com a objectius l'Oulada i Baleya on la posició de Banko havia estat suprimida; esperava no haver d'enfrontar als francesos; a més podia comptar amb el suport del cap Soriba, retirat al Futa Djalon, i amb les bandes del seu lloctinent i fill Bilali que operaven als límits de Futa Djalon feia tres anys.
Per impedir incursions dels sofes de Futa o Dinguiray, 20 tiradors manats pel tinent Charbonnié foren estacionats a Banko el 1892 i aviat foren reforçats provisionalment per la companyia de tiradors sudanesos. Dos seccions de tiradors i un canó es van estacionar a Siguiri, amb el sotstinent Bunas a Kouroussa per assegurar la comunicació amb Kankan i defensar amb la guarnició local els territoris al nord de la línia Banko-Kankan.

## Referències

* Un fils d'El Hadj Omar : Aguibou, roi du Dinguiray et du Macina (1843 ?-1907), per Yves Saint-Martin, Cahiers d'études africaines Année 1968 Volume 8 Numéro 29 mapa
* Histoire de la conquête du Soudan français (1878-1899)" pel Tinent Gatelet
# Alice DeeJay

Alice DeeJay és un grup neerlandès creat el 1999 per DJ Jurgen i integrat originalment per Judith Anna Pronk, Mila Levesque i Angelique Versnel. Es van donar a conèixer aquell mateix any gràcies al gran èxit internacional de la cançó Better Off Alone.
Inicialment, el grup va ser dirigit per Dj Jurgen, en coproducció amb Pronti (Sebastiaan Molijn), Kalmani (Eelke Kalberg), Danski (Born Dennis van den Driesschen), Delmundo (Wessel van Diepen) i la cantant Judith Pronk, a més de dues ballarines; Mila Lazar i Angelique Versnel.
El grup es va separar el 2002, però el 2014 van retornar sota el nom Alice DJ amb una nova vocalista. El 2021 van reaparèixer Judith, Mila i Angelique per anunciar el seu retorn a l'escena musical.

## Discografia
### Àlbums d'estudi

* 2000 Who Needs Guitars Anyway? (UK #8)

### Senzills

* 1999 "Better Off Alone" (UK #2) (US#27) (AUS #4)
* 1999 "Back In My Life" (UK #4)
* 2000 "Will I Ever" (UK #6)
* 2000 "The Lonely One" (UK #16)
* 2001 "Celebrate Our Love" (UK #17)
* 2010 "Rocket To Uranus (amb Vengaboys)"
* 2010 "Better Off Alone 2010"

## Referències

* 1 2 Edden, John. «Whatever happened to ...Alice Deejay», 12-05-2011. Arxivat de l'original el 22 febrer 2015.
* ↑ Latorre Cabello, Felipe. «Alice Deejay's Timeless Classic 'Better Off Alone' is Back on the Charts» (en anglès americà). EDM Tunes, 16-01-2023. [Consulta: 7 novembre 2023].
# Mari Carme Magdalena Vàzquez

Mari Carme Magdalena Vàzquez, també coneguda com a Mari Carme Magdalena "Coco" (Barcelona, 1956) és una excursionista, escaladora i alpinista catalana.
Sòcia del Centre Excursionista de l'Alta Ribagorça, ha practicat l'escalada de roques (via llarga i esportiva), l'escalada en gel, l'alpinisme, l'esquí de muntanya, l'esquí alpí i el descens de barrancs. Entre les seves fites més destacades es troba la de ser una de les integrants de la primera expedició de Catalunya i l'Estat a l'Himàlaia, on assolí el pic del Kangtega, convertint-se en la segona persona que aconsegueix l'ascensió del Kangtega de 6.782 metres, el 1984, i la primera femenina mundial. Dos anys després, el 1986, conjuntament amb la navarresa Miriam García Pascual, participa en la primera ascensió femenina europea a les vies The Nose (El Capitan) i Regular (Half Dome) de Yosemite.

## Referències

* ↑ Cornet, Marc «M. Carme Magdalena, tots els estadis de la muntanya». Revista Vèrtex. FEEC, Núm. 294, 2021, pàgs. 58-64. ISSN: 0042-4420.
# Tèlecles

Tèlecles (en grec antic: Τηλεκλῆς, en llatí: 'Telecles') fou un dels ambaixadors enviats per la Lliga Aquea a Roma el 160 aC per demanar la devolució dels mil ciutadans que restaven dels agafats pels romans i portats a Itàlia el 167 aC. Especialment Tèlecles i el seu col·lega Xenó d'Ègion van intercedir per l'historiador Polibi i per Estraci de Tritea i van suplicar al senat romà, però la seva petició va ser rebutjada.
L'any 155 aC els dos ambaixadors van tornar a Roma amb la mateixa missió i el senat es va mostrar més receptiu, i segurament hi hauria hagut majoria per acceptar la seva sol·licitud, però Aulus Postumi, el pretor que presidia la reunió, va parlar en contra i va arrossegar a la majoria, segons explica Polibi.

## Referències

* ↑ Telecles a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 988
# Cyangugu

Cyangugu, antigament Shangugu, és una ciutat al sud-oest de Ruanda, pertanyent a la província de l'Oest, al costat de la frontera de la República Democràtica del Congo, al costat de Bukavu, prop del llac Kivu. Està separada d'aquest país pel riu Ruzizi, el qual és travessat a la ciutat per dos ponts. És la capital del districte de Rusizi.
L'assentament té dues àrees principals: la pròpia Cyangugu, districte amb una baixa densitat de població a les ribes del llac, i Kamembe, que concentra la indústria i el transport al nord de la ciutat. Disposa de l'aeroport de Kamembe, que connecta 3 vegades per setmana amb Kigali, la capital de Ruanda.
La ciutat es troba prop del bosc de Nyungwe, un enclavament turístic que és una de les últimes àrees forestals del país llar de ximpanzés i moltes altres espècies de primats.
La població en 2002 era de 19.900 habitants aproximadament.

## Referències

* ↑ Cyangugu Arxivat 2018-05-29 a Wayback Machine. a afroturism

## Personatges il·lustres

* Kigeli V de Ruanda (1936-2016), darrer rei (mwami) de Ruanda (1959-1961), nat a Kamembe, ara Cyangugu.

## Bibliografia

* Jean-Claude Klotchkoff (et al.), « Cyangugu », in Le Rwanda aujourd'hui, Éditions du Jaguar, Paris, 2008 (2e éd.), p. 106-108 ISBN 978-2-86950-422-6
# Schwerin

Schwerin - Swerin en baix alemany - és una ciutat del nord d'Alemanya. És la capital de l'estat de Mecklemburg-Pomerània Occidental. El 2005 tenia 97.045 habitants.

## Història

Schwerin està envoltat de llacs. El més gran d'aquests llacs és el Schweriner See, amb una àrea de 60 km². Al mig dels llacs hi havia un assentament dels obotrites al principi del segle xi. L'àrea s'anomenava Zuarin, i el nom Schwerin se'n deriva.
El 1160 Enric el Lleó derrotà els obotrites i capturà Schwerin. La ciutat va esdevenir un poderós centre regional. El 1358 Schwerin esdevé part del ducat de Mecklemburg, convertint-se en la seva capital des de llavors. Al voltant del 1500 comença la construcció del castell de Schwerin, serà la residència dels ducs. Després de la divisió de Mecklemburg (1621), Schwerin es convertí en la capital del ducat de Mecklemburg-Schwerin, tret del període 1765 – 1837 que la capital s'establia a la ciutat de Ludwigslust.
Quan l'estat federat de Meklemburg Pomerània Occidental fou establert en 1990, Schwerin es convertí en la capital.

## Persones de Schwerin
### Nascudes

* Friedrich Tamms (1904-1987), arquitecte nazi
* Frederich Schröeder (1744-1816), actor i dramaturg
* Carl Lührss (1820-1882), compositor
* Thomas Mancinus (1550-1612), compositor
* Carl Schulz-Schwerin (1845-1913), pianista, pedagog musical i compositor.

### Assassinades

* Marianne Grunthal, penjada el 2 de maig del 1945, durant un crim de la fase final per la SS per què s'havia alegrat de la mort de Hitler i de la pau imminent.

## Referències

* ↑ «Mord an Marianne Grunthal: Zeitzeuge erzählt», Schweriner Volkszeitung, Schwerin, 2 de maig 2013, (en català: L'assassinat de Marianne Grunthal: un testimoni d'època)
# UK garage

UK garage (també conegut com a UKG o simplement garage) és una denominació genèrica que engloba diversos subgèneres que van sorgir a partir del house clàssic i del jungle a Gran Bretanya a la fi dels anys 90. Avui dia aquesta categoria musical engloba bàsicament quatre subgèneres: 2 step, grime, dubstep i bassline. La música Garage ha estat experimentant una mica de renaixement en els últims temps, especialment a Gran Bretanya, el 2 step ha deixat pas al dubstep i fórmules funkys. Alguns ho anomenen Future Garage o Post Garage. Sons trencats i astellats, melodies espacials, veus fantasmals. Alguns dels principals agitadors del nou so són Joy Orbison, Falty DL, Pinch, Pariah, Synkro.

## Artistes significatius

| 187 Lockdown Artful Dodger MJ Cole Craig David Ms Dynamite Todd Edwards El-B | Groove Chronicles Horsepower Productions Lisa Maffia Oxide & Neutrino So Solid Crew The Streets Zed Bias |

## Enllaços externs

* BBC 1Xtra Radio - Secció de UK Garage & Grime Arxivat 2009-11-26 a Wayback Machine.
* Reynolds, S. Adult Hardcore. The Wire, 1999
# Risa Shimizu

Risa Shimizu (清水 梨紗, 15 de juny de 1996) és una futbolista japonesa.

## Selecció del Japó

Va debutar amb la selecció del Japó el 2018. Va disputar 19 partits amb la selecció del Japó. Ha disputat Copa del Món de 2019.

## Estadístiques

Selecció del Japó :
| Anys | Partits | Gols |
| 2018 | 19 | 0 |
| Total | 19 | 0 |

## Referències

* ↑ 2018 Japan Football Association(japonès)

## Enllaços externs

* Risa Shimizu, Fitxa a Soccerway
# Alegria Julià i Danés

Alegria Julià i Danés (El Guinardó, Barcelona, 16 d'abril de 1945) és una escriptora catalana que ha conreat la literatura infantil i juvenil.
Alegria Julià va néixer al barri barceloní del Guinardó el 1945 i va iniciar la seva formació a l'Escola Municipal del Parc del Guinardó. L'escola comptava amb una nodrida biblioteca on es va començar a interessar per la lectura i, més tard, per l'escriptura. Va exercir de mestra durant molts anys, a les Escoles Grimm, als CEIP Tresfonts i CEIP Lope de Vega, tots tres de Barcelona i a l'escola Àngel Guimerà de Pallejà. També va fer d'assessora didàctica al Servei d'Ensenyament del Català (SEDEC). Va tornar de nou a les aules, a l'escola Pau Casals-Gràcia, on es va jubilar. Actualment segueix tenint contacte amb les escoles. Li agrada encomanar als nois i noies l'afició per la literatura. Continua vivint al Guinardó, un barri amb tradició d'escriptors que considera propici per la creació literària.
Ha publicat contes a la revista Cavall Fort, reculls de contes i diverses novel·les. A Gent de mar (1997) s'hi reflecteix el seu amor pel mar, herència de la família del seu pare, que era de Vilassar de Mar, lloc on està ambientada la novel·la. Estiueja a Moià, la capital del Moianès, i els paisatges i les tradicions d'aquesta comarca són la font d'inspiració de la seva novel·la Un romà al segle xx (1991) i del recull Contes de festa major (1995). Allà, a més, va fer amistat amb el dibuixant Josep Lluís Martínez i Picañol, més conegut com a Picanyol, que va ser l'il·lustrador dels llibres Un romà al segle XX i Contes verticals (2008).

## Obra

Narrativa:
* Contes de festa major (1995) ISBN 978-84-843-5563-2
* Contes numèrics una mica histèrics (2001) ISBN 978-84-843-5493-2
* Contes verticals (2008) ISBN 978-84-834-3043-9
* Contalles i rialles d'arreu del món (2011) ISBN 978-84-474-4052-8
* Contes enigmístics (2018) ISBN 978-84-16661-78-7
Novel·la:
* Un romà al segle XX (1991) ISBN 978-84-246-8185-2
* De cop i volta (1996) ISBN 978-84-218-1730-8 i en una nova edició (2012) ISBN 978-84-474-4066-5
* Gent de mar (1997) ISBN 978-84-246-2494-1
* Tots sis (2020) ISBN 978-84-16661-89-3
La seva obra ha estat traduïda al castellà i al basc.

## Enllaços externs

* «Alegria Julià i Danés». Associació d'Escriptors en Llengua Catalana.
* Alegria Julià entrevistada al projecte Lletres i Memòria (AELC - Banc de la Memòria).

## Referències

* ↑ «Alegria Julià. Biografia». AELC. Associació d'Escriptors en Llengua Catalana. [Consulta: 18 abril 2020].
* 1 2 «Contes de festa major» pàg. 4. Pròxima parada: Grup promotor. Arxivat de l'original el 2011-09-08. [Consulta: 25 abril 2010].
* ↑ «Alegria Julià». Libería de Náutica. Arxivat de l'original el 2015-06-01. [Consulta: 23 abril 2010].
* ↑ «Contes verticals». Editorial Bambú. [Consulta: 25 abril 2010].
* ↑ «Julià i Danés, Alegria». Fitxa del Departament de Cultura i Mitjans de Comunicació de la Generalitat de Catalunya. [Consulta: 23 abril 2010].
# Claudià

Claudià és el nom dels següents personatges:
* Claudi Claudià (Alexandria, 370 — Roma, 405), poeta de llengua grega de la cort de l'emperador romà Honori
* Claudià (poeta) (segle v), poeta grec confós amb Claudi Claudià
# Trebi Sergià

Trebi Sergià (en llatí Trebius Sergianus) va ser un magistrat romà del segle ii.
Va ser nomenat cònsol sota l'emperador Hadrià l'any 132 junt amb Gai Series Augurí. L'esmenten els Fasti.

## Referències

* ↑ [https://quod.lib.umich.edu/m/moa/acl3129.0003.001/1179?rgn=full+text;view=image;q1=Tre+biusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 1171. ]
# Peru (Illinois)

Peru és una població dels Estats Units a l'estat d'Illinois. Segons el cens del 2000 tenia 9.835 habitants.

## Fills il·lustres

* Maud Powell (1867-1902), virtuosa violinista.

## Demografia

Segons el cens del 2000, Peru tenia 9.835 habitants, 4.143 habitatges, i 2.672 famílies. La densitat de població era de 639,3 habitants/km².
Dels 4.143 habitatges en un 27,3% hi vivien nens de menys de 18 anys, en un 53,7% hi vivien parelles casades, en un 7,9% dones solteres, i en un 35,5% no eren unitats familiars. En el 31,5% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,93.
Per edats la població es repartia de la següent manera: un 22% tenia menys de 18 anys, un 7,5% entre 18 i 24, un 27,3% entre 25 i 44, un 21,9% de 45 a 60 i un 21,4% 65 anys o més.
L'edat mediana era de 41 anys. Per cada 100 dones de 18 o més anys hi havia 87,9 homes.
La renda mediana per habitatge era de 37.060 $ i la renda mediana per família de 48.180 $. Els homes tenien una renda mediana de 39.722 $ mentre que les dones 21.961 $. La renda per capita de la població era de 20.658 $. Aproximadament el 4,8% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Peru». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 5 agost 2010].
* ↑ «Geographic Comparison Table- Peru». American Fact Finder. Oficina del Cens dels Estats Units, 12-01-2010.
# Crocinis

Crocinis és un gènere de papallones nocturnes de Madagascar, de la subfamília Drepaninae.

## Taxonomia

* Crocinis boboa Watson, 1965
* Crocinis canescens Watson, 1965
* Crocinis felina Watson, 1965
* Crocinis fenestrata Butler, 1879
* Crocinis imaitsoana Watson, 1965
* Crocinis licina Watson, 1965
* Crocinis prolixa Watson, 1965
* Crocinis spicata Watson, 1965
* Crocinis tetrathyra (Mabille, 1900)
* Crocinis viettei Watson, 1965

## Referències

* ↑ Pitkin, Brian; Jenkins, Paul. «Crocinis Butler, 1879» (en anglès). Natural History Museum, London, 05-11-2004.
* ↑ De Prins, J.; De Prins, W. «Crocinis Butler, 1879» (en anglès). Afromoths, 2018. Arxivat de l'original el 2020-01-21. [Consulta: 10 febrer 2020].

## Bibliografia

* Butler (1879). "Descriptions of new species of Lepidoptera from Madagascar, with notes on some of the forms already described". Annals and Magazine of Natural History. (5)4:227–246.
* Watson (1965). "A revision of the Ethiopian Drepanidae (Lepidoptera)". Bulletin of the British Museum (Natural History) Entomology Supplement 3:1–178, pls. 1–18.
# Bec d'alena andí

El bec d'alena andí (Recurvirostra andina) és una espècie d'ocell de la família dels recurviròstrids (Recurvirostridae) que habita pantans i llacs salats dels Andes, al sud del Perú, Bolívia, nord de Xile i zona limítrofa de l'Argentina.
# Unroch III de Friül

Unroch III de Friül (840-874), Marqués de Friül (863-874)

## Orígens Familiars

Fill gran de Eberard de Friül i la Princesa Gisela, net de Lluís el Pietós.

## Fets Destacables

La repartició de béns del seu pare, feta poc abans de la mort d'aquest, li va suposar com a primogènit, obtindre tot els territoris de Llombardia i Germania que havien estat en mans dels seu pare. Malgrat tot, va morir jove als pocs anys d'haver heretat i el Marquesat va passar a mans del seu germà, Berenguer.

## Núpcies i Descendents

Es va casar amb Ava, filla de Luitfrid, Comte d'Alsacia i Llombardia i germà de l'Emperatriu Ermengarda. Van tenir tres fills:
* Unroch IV de Friül (859-924), Comte de Friül
* Eberard de Sulichgau
Va tenir una filla de la que no en sabem el nom. Aquesta es va fer monja, però l'any 887 va ser segrestada per Luitbard de Verceil i obligada a casar-se amb un parent seu.
# Richard Dunne

Richard Patrick Dunne (nascut el 21 de setembre de 1979 a Dublín, Irlanda) és un defensa irlandès que actualment juga a l'Aston Villa. És conegut popularment com a "monstre melós" per la seua grandària i com a "Dunninho" per les seues ocasionals arrencades de tècnica.

## Carrera futbolística

Dunne va iniciar la seua carrera en l'Everton, després d'haver passat per la filial irlandesa de l'equip. Va debutar a l'edat de 16 anys, època en la qual marcà el rècord històric del club dels 100 metres. En l'estiu del 2000 va ser transferit al Manchester City per 3 milions de £. Per problemes disciplinaris va ser suspès l'any 2003 i s'especulava que eixiria de l'equip. No obstant això, Dunne va tornar a l'equip després d'una forta preparació física, fins i tot assolint als pocs mesos l'ésser nominat a la selecció nacional i en la temporada 2004/2005 va ser nomenat Jugador de l'Any del Manchester City FC. Ha estat seleccionat nacional en 22 ocasions, marcat 4 gols (fins a 2005) i va formar part de l'equip que va assistir al Campionat Mundial de l'any 2002.

## Internacional

Ha estat internacional amb la selecció de futbol d'Irlanda i hi ha jugat 57 partits internacionals, marcant 7 gols.

### Participacions en Copes del Món

| Mundial | Sede | Resultat |
| Copa Mundial de Futbol de 2002 | Japó u Corea del Sud | Octaus de final |

## Clubs

| Club | País | Any |
| Everton FC | Anglaterra | 1996-2000 |
| Manchester City FC | Anglaterra | 2000-2009 |
| Aston Villa | Anglaterra | 2009- |

## Enllaços externs

* Dades estadístiques sobre Richard Dunne a soccerbase.com (anglès)
# Cobitis meridionalis

Cobitis meridionalis és una espècie de peix de la família dels cobítids i de l'ordre dels cipriniformes.

## Morfologia

* Els mascles poden assolir 7 cm de llargària total i les femelles 11.

## Reproducció

És ovípar i fresa entre abril i maig.

## Alimentació

Menja invertebrats.

## Hàbitat

Viu en zones de clima subtropical.

## Distribució geogràfica

Es troba a Grècia, Albània i Macedònia del Nord.

## Estat de conservació

Es troba amenaçat d'extinció a causa de la contaminació i l'extracció d'aigua.

## Referències

* ↑ «Cobitis meridionalis». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Economidis, P.S., E. Dimitriou, R. Pagoni, E. Michaloudi i L. Natsis 2000. Introduced and translocated fish species in the inland waters of Greece. Fish. Manage. Ecol. 7:239-250.
* ↑ Economidis, P.S. 1991. Check list of freshwater fishes of Greece (recent status of threats and protection). Hellenic Society for the Protection of Nature, Special publication, 48 p.
* ↑ Economidis, P.S. 1973. Catalogue of the fishes of Greece. Reprinted from Hellenic Oceanology and Limnology, Praktika of the Inst. of Ocean. and Fishing Research, vol. 11 (1972).
* ↑ Borbori, D.C., P.S. Economidis i E.G. Maurakis 2001. Freshwater fish habitat science and management in Greece. Aquatic Ecosystem Health and Management 4: 381-391.
* ↑ Crivelli, A.J. 1996. The freshwater fish endemic to the Mediterranean region. An action plan for their conservation. Tour du Valat Publication, 171 p.

## Bibliografia

* Crivelli, A.J., G. Catsadorakis, M. Malakou i E. Rosecchi 1997. Fish and fisheries of the Prespa lakes Hydrobiologia 351:107-125.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8. .
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M. 1997. European freshwater fishes. Biologia 52, Suppl. 5:1-271.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Trebinella

La trebinella o tribanella és una eina simple de perforar. Consta d'una tija de metall normalment acer, que en un extrem té una espiral amb una punxa per a millorar la penetració dins del material. Per agafar-la sovint es dota d'un mànec de fusta, transversal a la tija, que permet de fer un moviment rotatori que fa penetrar l'espiral punxent en el material. Normalment, es fa anar per a foradar materials tous com fusta o plàstic.

## Fonts

* http://www.termcat.cat/ca/Cercaterm
* http://llengua.gencat.cat/ca/serveis/informacio_i_difusio/Seleccio_de_webs_interes/diccionaris_en_linea/ Arxivat 2017-12-22 a Wayback Machine.

## Vegeu també

* Barrina
* Filaberquí
# Piriápolis Fútbol Club

El Piriápolis Fútbol Club, conegut com a Piriápolis, és un club esportiu uruguaià, amb destac a futbol de la ciutat de Piriápolis, al departament de Maldonado.
El club fou fundat en 1924 amb el nóm de Club Atlético Piriápolis, tenint diverses modalitats esportives, principalment en el futbol, tant que el 1939, el club canvia per al seu nom actual, disputant competicions locals. El 1951, el club participa de la primera edició de la Lliga de la Zona Oest, on va guanyar per 17 vegades. Actualment disputeix aquesta lliga i fa rivalitat local amb el Tabaré Piriápolis.

## Palmarès

* Lliga de futbol de la Zona Oest: 17
       1975, 1976, 1977, 1979, 1983, 1989, 1991, 1994, 1995, 1997, 2003, 2006, 2012, 2014, 2016, 2018, 2020
* Departamental de Maldonado: 2
       1958, 1995
   * Torneig Federal: 3
          1995, 1996, 1997

## Referències

* ↑ admin-fc. «Historia» (en anglès americà). [Consulta: 26 juny 2021].

## Enllaços externs

* Web oficial/ (castellà)